Die GGSA Suid-Kaap het op 22 November by die Frost Koffie-winkel in George ons 2017 jaareindfunksie met 'n baie geslaagde program gehad. 22 Lede en besoekers het die byeenkoms bygewoon. Alta le Roux, kurator van die le Roux-huis op Oudtshoorn het lede vertel van haar navorsingswerk in die genealogie, in besonder oor die doop- en huweliksregisters van die NG Moedergemeente op Oudtshoorn. Daaruit verskyn 'n bronnelys van inligting oor familioegeskiedenis van die Oudtshoorn en Klein Karoo gemeenskap oor die afgelope twee eeue.
Die Suid-Kaapse tak het ook besluit om Atla le Roux 'n ere-lid te maak van die tak. By die vergadering het Joyce Liggett ook 'n oorhandiging oor die Britse Setlaars na Suid-Afrika aan die tak gedoen.
Die Suid-Kaap Tak het tydens sy April Bestuursvergadering by die George Museum‘n baie groot bronne skenking ontvang. Die materiaal sluit in boeke oor families, Famileas en internasionalebronne oor familiegeskiedenis, wat baie vir navorsingsdoeleindes gebruik kan word. Die skenkings is gedoen deur Alex Smith, voormalige nasionale sekretaris van die GGSA, wat hom pas op George kom vestig het en ook ons nuutste lid is, en Lynn Thompson, bekende argivaris en lid van die Outeniqua Historiese Vereniging. Op die foto is die Suid-Kaap Tak se bestuur saam met die skenkers. Voor vlnr is: Patric Cuthbert (tes.), Mandy Jansen (sekr.), Abrie de Swardt (voors.). Agter vlnr is: Estelle Melville (Bibliotekaris), Alex Smith (skenker), Lynn Thompson (skenker) en Wilkie Barkhuysen (o/voors).
Klik op die foto om te vergroot.
Die Hartlam Fees
Die eGGSA- en Suid-Kaaptak was saam deel gewees van die onlangse Hartlamfees se verrigtinge op Hartenbos. Die Wes-Kaaptak was in gees met ons, want hulle het hulle bannier vir ons geleen.
Vir die Suid-Kaaptak was dit ‘n wonderlike ervaring, want dit was ons eerste uitstalling wat ons beleef het! Alles danksy Alta en haar taklede wat vanaf Port Elizabeth, Stilbaai en Kaapstad gekom het en gewys het hoe om ‘n fees op te kikker met bronne en toegewydheid.
Die uitstalling het besondere belangstelling getrek en die gevolg is dat Suid-Kaaptak ‘n paar begeesterde lede ryker is.
Ons almal is slaggereed om volgende jaar weer so ‘n fees vir Hartlam te maak!
Tak aan die Gang